Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 685

6. évfolyam 18 óra Fejlesztési feladatok A tevékenységek, bemutatott példák, olvasmányélmények alapján váljanak egyértelmûvé a társadalmi és természeti környezet, a gazdálkodás, a szellemi és tárgyi kultúra összefüggései. A 6. évfolyam végére a tanulókban tudatosuljon, hogy a megismert jelenségek, folyamatok, tárgyak térben és idõben egyaránt eltérhetnek. A népmûvészeti alkotások országrészenként, tájegységenként változnak. (Más egy kalocsai és egy matyó hímzés, más egy hortobágyi és egy bakonyi cifraszûr. Még akkor is, ha azok azonos idõben készültek.) Ugyanakkor változhatnak ugyanazon tájegységen belül idõben is az alkotások. (Egy parasztház ötven-hatvan év elteltével – ugyanabban a faluban – nem biztos, hogy ugyanúgy néz ki, új elemek, új stílusjegyek fedezhetõk fel rajta az idõ elõrehaladtával). A tanulókban 12 éves korukra tudatosuljon, hogy a környezet, a gazdálkodás módja, a használati eszközök, a szellemi örökség kölcsönhatásai, összefüggései más-más eredményt hoznak! (Nem mindegy, hogy az adott falu az Alföldön, a Mátrában vagy a Balaton mellett terül-e el. Más a kultúrája egy síkvidéki, egy hegyi, egy vízparti közösségnek. Más eszközöket használnak, más a munkarendjük, más a természethez igazodó életük.) Fel kell ismernie a 6. osztályos gyermeknek néhány jellegzetes népmûvészeti motívumot, s azokat térben el kell tudni helyeznie. (A magyar motívumkincs jelesei közül néhány hímzés- és faragásmintát, fazekas terméket, ruhaviseletet, háztípust, festést, nemezelést fel kell ismernie.) A történelmi tanulmányokkal párhuzamosan fejleszteni kell a földrajzi ismereteket, hiszen a népmûvészeti tárgyak térben való elhelyezése alapkövetelmény. Hasonlóképpen a földrajzi ismeretekhez, meg kell különböztetni néhány zenei motívumot, irodalmi alkotást, érdekes népszokást. A paraszti társadalom megismerési folyamatában fontos elem a vallás. A római katolikus és református felekezet mellett számos más vallás színesítette a magyar és nemzetiségi csoportok társadalmát. A gyermekek az elõzõeken túl képet nyerhetnek az egyes rétegek vagyoni helyzetérõl, a paraszti társadalom belsõ eltéréseirõl.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes